# BOSS

### Wikipedia

BOSSin logo

      Tämä on artikkeli kitaralaitevalmistajasta, muussa käytössä, katso Boss.

BOSS on japanilainen kitaralle ja bassolle efektilaitteita valmistava, Roland Corporationiin kuuluva yhtiö. Tunnetuimpia yhtiön tuotteita ovat eriväriset, mutta hyvin samanlaisella ulkonäöllä varustetut pedaalit eri tarkoituksia, kuten säröä, flangeria tai chorusta varten. BOSS tekee myös erilaisia multiefektilaitteita varustettuna useilla erilaisilla esiasetuksilla, sisältäen esimerkiksi useita erilaisia särömallinnuksia tai wahwah-pedaalin.

## [muokkaa] Historia

Roland-yhtiö päätti aloittaa kitaroille omistetun tytäryhtiön 1970-luvun alkupuolella, annettiin sille nimeksi MEG (Musical Engineering Group). Myöhemmin yhtiö kuitenkin vaihtoi nimen enemmän asennetta omaavaan BOSSiin.

Ensimmäinen BOSS-tuote, eräänlainen etuvahvistin B-100 The BOSS, julkaistiin vuonna 1974. BOSS-yhtiötä ei kuitenkaan ollut tällöin vielä perustettu, joten tuote kantoi vielä Rolandin nimeä.

BOSSin ensimmäinen varsinainen efektipedaali, CE-1 Chorus Ensemble tuli markkinoille vuonna 1976, ja sai heti jonkinmoista suosiota ammattimuusikkopiireissä. Myöhemmin, seuraavien kahdenkymmenen vuoden aikana julkaistut lukuisat särö-, ja efektipedaalit, joista kuuluisimpia muun muassa DS-1 Distortion, OD-1 Overdrive, MT-2 Metal Zone sekä AC-1 Acoustic Simulator, ovat taanneet BOSSin laitteille merkittävän ja tunnetun aseman niin harrastelijoiden, kuin ammattilaistenkin käytössä, studiossa ja livenä.

Myös multiefektilaitteet, joista tunnetuimpia ovat ME-sarja sekä GT-sarja ovat saavuttaneet paljon suosiota. Ensimmäinen multiefektilaite, vuonna 1988 markkinoille tullut ME-5 saavutti suuren suosion pian julkaisunsa jälkeen kätevyytensä vuoksi, laitehan sisälsi ison määrän erilaisia efektejä ja särömallinnuksia sekä vielä kitaravirittimen yhdessä paketissa.

## [muokkaa] Tuotteet

BOSS on julkaissut seuraavanlaisia tuotteita:

### [muokkaa] Pedaalit

- Compressor (CS-sarja)
- Distortion (DS-, MT-, MD- ja OS-sarja)
- Overdrive (OD-, BD-, OS- ja SD-sarja)
- Fuzz (FZ-sarja)
- Flanger (BF- ja HF-sarja)
- Chorus (CE-, DC-, ja CH-sarja)
- Phase Shifter (PH-sarja)
- Reverb (RV-sarja)
- Delay (DM-, DSD- ja DD-sarja)
- Noise supressor (NF- ja NS-sarja)
- Akustis-simulaattorit (AC-sarja)
- Oktaavipedaalit (OC-sarja)
- Auto Wah (AW-, TW-, and FT-sarja)
- Virittimet (TU-sarja)

## [muokkaa] BOSSin tuotteita käyttäneitä artisteja

- Kurt Cobain
- Stephen Carpenter
- Dave Navarro
- John Petrucci
- Yngwie Malmsteen
- Joe Perry
- Mick Thompson
- Dave Grohl
- Prince
- Avenged Sevenfold
- Korn
- The Prodigy
- Red Hot Chili Peppers

Haettu osoitteesta http://fi.wikipedia.org../../../b/o/s/BOSS_f052.html

Luokka: Japanilaiset yhtiöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- 日本語